[Video] Au pair se ontmoeting met kind raak harteFoto: Skermskoot uit die video Om in ŉ vreemde land te werk kan senutergend wees, des te meer vir ŉ au pair. Sal jy en die gesin oor die weg kom? Sal die kinders van jou hou? Toe Suid-Afrikaner Suzanne Harris in New York aankom as au pair, was die ontmoeting met haar “nuwe” gesin een waarvoor elke au pair hoop. In die video, wat deur Culture Care Au Pair op Facebook gedeel is, kom Suzanne met ŉ groot tas by ŉ stel trappe opgeloop. Nog voor Suzanne haar tas kan neersit, kom ŉ tweejarige seuntjie met ŉ bos rose aangehardloop. Dié toneel word deur talle ander au pairs aanskou en die reaksie is een van verwondering. “Baie dankie! Gee my ŉ druk” sê Suzanne in vlot Engels en die kleintjie val dadelik in haar arms voor hy weer vinnig terug agter sy ma se been gaan wegkruip. “Dit lyk soos liefde met die eerste oogopslag”, skryf die au pair-agentskap op hulle Facebook-blad. Suzanne se ma, Zahnie, het die video op haar Facebook-blad ook gedeel en volgens Zahnie gaan dit baie goed met Suzanne. Die video is reeds meer as 21 000 keer gekyk. Love at first sight Every au pair is nervous about meeting their host family for the first time, but this encounter could not have gone better. South African au pair Suzanne was recently picked up at our Training School by her host mom and 2-year-old host child, and it looks like love-at-first-sight. So sweet. And the "oohs" and "ahhs" from onlooking au pairs is too funny! Posted by Cultural Care Au Pair on Wednesday, February 15, 2017